Autonominen sosiaalikeskus Siperia

Autonominen sosiaalikeskus Siperia eli Siperia oli asunnottomien yönä 17. lokakuuta 2002 vallattu, Länsi-Herttoniemessä sijainnut puutalo. Talo oli alun perin ollut asuinkäytössä, mutta ennen valtausta se oli ollut tyhjillään jo pitkään ja alkanut ränsistyä. Talo tunnettiin aiemmin nimellä Huvila 71. Uusi nimi juontui valtauksen alkuaikojen talvilämpötiloista.

Valtauksen tarkoitus oli kunnostaa huvila tilaksi nuorten omaehtoiselle sosiaalikeskukselle. Talossa järjestettiin poliittista toimintaa, bileitä ja työpajoja sekä ylläpidettiin pientä kirjastoa ja vietettiin aikaa muuten vaan. Tiloissa toimi keskiviikkoiltaisin pieni kahvila, Café Laika. Talon viralliset yhteydet hoiti Vapaa katto ry. Talon asioista päätettiin maanantaisin pidetyissä talokokouksissa.

Yöllä 13. kesäkuuta 2006 talo tuhoutui tulipalossa. Talo oli palon syttyessä tyhjillään.

Katso myös
 Talonvaltaus
 Sosiaalikeskus

Lähteet

Aiheesta muualla
 Siperian kotisivut 

Sosiaalikeskus
Suomen vallatut rakennukset
Suomen kulttuurikeskukset
Herttoniemi
Helsingin entiset rakennukset ja rakennelmat